

**Privātā pirmsskolas izglītības iestāde Mikausis**

Reģ. Nr. 4301802837, faktiskā adrese Mālkalnes prospekts 10, Ogre, LV-5001

e-pasts: mikausis@mikausis.lv

**Privātās pirmsskolas**

**izglītības iestādes “Mikausis” pašnovērtējuma ziņojums**

|  |  |
| --- | --- |
|  Ogrē,  |   |
| (vieta, datums) |   |

Publiskojamā daļa

SASKAŅOTS

|  |  |  |
| --- | --- | --- |
|  SIA “PPII Mikausis” valdes priekšsēdētāja, uzņēmuma vadītāja |   |   |
| (dokumenta saskaņotāja pilns amata nosaukums) |
|   |   |  Iveta Umule |
| (paraksts) |   | (vārds, uzvārds) |
|  |   |   |

2023./ 2024. m.g.

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2023./2024. mācību gadā

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi (prof. izgl.) vai uzsākot 2023./2024. māc.g. (01.09.2023.)  | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2023./2024.māc.g.(31.05.2024.) |
| Nr. | Licencēšanasdatums |
| Vispārējās pirmsskolas izglītības programma | 01011111  | Mālkalnes prospekts 10, Ogre | V\_608 | 01.08.2018. | 23 | 46 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):

2023./24. m.g. jaunāko grupu, līdz 3 g. v., izglītojamie apguva pirmsskolas izglītības programmu PPII “Mikausis” līdz laikam, kamēr iegūst vietu pašvaldības dibinātās pirmsskolas izglītības iestādēs, 4 no tiem izlēma turpināt mācības PPII “Mikausis” arī nākošā mācību gadā. 2023./24. m.g. pirmsskolas izglītības iestādi beidza 1 izglītojamais, lai 2024./25. m.g. uzsāktu mācības pamatizglītības posmā.

* + 1. dzīvesvietas maiņa (cik daudzi izglītojamie izglītības iestādē 2023./2024. mācību gada laikā) - 1
		2. vēlme mainīt izglītības iestādi (cik daudzi izglītojamie izglītības iestādē 2023./2024. mācību gada laikā, galvenie iestādes maiņas iemesli) - 26 izglītojamie saņēma vietu pašvaldības dibinātajās pirmsskolas izglītības iestādēs un izlēma turpināt apmācību tur.
		3. cits iemesls (cik daudzi izglītojamie izglītības iestādē, iestādes maiņas iemesls) .
	1. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
|  NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2023./2024. māc.g. (līdz 31.05.2024.) | 0 |  |
|  | Izglītības iestādē pieejamais atbalsta personāls izglītības iestādē, noslēdzot 2023./2024. māc.g. (līdz 31.05.2024.) | 5 | Audiologopēds, mākslas terapeits mūzikas terapijā un 3 Montesori pedagogi  |

1. **Izglītības iestādes darbības pamatmērķi un prioritātes**
	1. **Izglītības iestādes misija** –

Radīt bērniem draudzīgu un atbalstošu vidi, kurā profesionāla komanda palīdz attīstīt bērna vēlmi izzināt sevi un apkārtējo pasauli. Bērni ir kā puķes Dieva pasaules dārzā, kas uz laiku ir uzticēti mūsu mīlestībai un kopšanai.

* 1. **Izglītības iestādes vīzija -**

par izglītojamo

mīlošs, priecīgs, pacietīgs, laipns, uzticams, apdomīgs, patstāvīgs, drosmīgs, zinātkārs un vesels bērns ar vēlmi izzināt sevi un pasauli, apzinās savu un citu cilvēku vērtību kā unikālas Dieva radītas personības.

par izglītības iestādi

realizēt kompetenču pieeju caur Marijas Montesori pedagoģijas metodēm. Tikumisku priekšstatu veidošana caur kristīgām vērtībām un ētikas pamatprincipiem. Iekļaujošas izglītības īstenošana, kuras centrā ir bērna veselīgas personības attīstība un veiksmīga sociālā integrācija.

* 1. **Izglītības iestādes vērtības cilvēkcentrētā veidā**

Cieņa – cieņpilnas attiecības ar vecākiem, skolotājiem un sabiedrību

Ģimene - dabiska ģimene, bērni, kuri rodas vīrieša un sievietes savienībā, atbildība vienam par otru, draudzīgums, atbalsts

 Veselība – veselīga dzīves veida izpratne, kas ietver garīgo, fizisko un mentālo veselību

* 1. 2023./2024. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1Turpināt pilnveidot pedagogu pieredzi | a) kvalitatīvi: Pieredzes nodošana kolēģiem, organizējot atklātos vērojumus āra vidē. Veidot ierakstus ELIIS platformas Ideju bankā. | Ir sasniegts.Katrs pedagogs organizēja atklāto vērojumu kolēģiem āra vidē, aptverot dažādas mācību jomas. Tās tika filmētas, līdz ar to vērošanā varēja iesaistīties visi pirmsskolas pedagogi. Visas organizētās āra nodarbības dažādos gadalaikos ir atspoguļotas ELIIS platformā Ideju bankā, veicot aprakstu un pievienojot foto. |
|  | b) kvantitatīviKatrs pedagogs organizē katrā gadalaikā vismaz vienu āra nodarbību (mācību gada laikā vismaz 4), vienu no tām kā atklāto vērojumu kolēģiem | Ir sasniegts.Katrs pedagogs organizējis vismaz 4 āra nodarbības, viena no tām ir atklātais vērojums kolēģiem. |
| Nr.2Turpināt paaugstināt pedagoģisko meistarību iepazīstot dažādas pieredzes pedagogu darbā.  | a) kvalitatīviSkolotāji organizē mācību semināru kolēģiem par inovatīvu vai aktuālu tēmu pedagoģijā, papildinot digitāli materiālo bāzi ar semināra prezentāciju un mācību materiāliem.  | Ir sasniegtsSkolotāji dalījās ar zināšanām un pieredzi par aktuālām tēmām, kuras iegūtas kursos, semināros u.c. Tika papildināta digitāli materiālā bāze un mācību materiāli skolotājām. |
|  | b) kvantitatīvi80% pedagogu iesaistās pieredzes nodošanā. | Daļēji sasniegtsNo plānotā ir sasniegts 40 %. |
|  Nr.3 Aktivizēt lasītprieku bērniem | a) kvalitatīviPaaugstinās bērnu interese par literatūru.Vecāki iesaistās lasītprieka procesa organizēšanā. | Ir sasniegts:Bērni aktīvi izrādīja interesi par dažādām grāmatām. Nesa no mājām mīļākās grāmatas, kuras ir lasītas kopā ar vecākiem, dalījās ar to saturu. Grupās tika regulāri papildināts vai manīts grāmatu stūrīša saturs. Vecākās grupas bērni visa mācību gada garumā 1 reizi mēnesī piedalījās Ogres Centrālās bibliotēkas organizētajos tematiskajos pasākumos. Vecākā grupā tika organizēts pasākums “Vilim Plūdonim 150” |
|  | b) kvantitatīvi Katru mēnesi katrai grupai tiek izvirzīts uzdevums lasītprieka attīstīšanai, kas tiek atspoguļots ELIIS.Vismaz 70% ģimeņu iesaistās lasīšanas procesa organizēšanā. | Daļēji sasniegtsKatru mēnesi tika izvirzīts uzdevums lasītprieka veicināšanai un aprakstīts ELIIS platformā. Apkopojot informāciju, vecāku iesaiste dažādu uzdevumu izpildē lasītprieka attīstīšanā bija daļēja, iesaistījās 54% vecāku. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2024./2025. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1Veicināt lasītprasmi visos vecumposmos. | a) kvalitatīvi:Vecākiem bērniem (4-6g.v.)apmeklē bibliotēku, lai paplašinātu redzesloku par dažādām grāmatām un to saturu. jaunākiem bērniem lasa priekšā vai stāsta grāmatu ilustrācijās redzamo. dažādas didaktiskās spēles netiešās lasīšanas veicināšanai, atbilstoši tēmai.Vecāku iesaiste lasītprasmes veicināšanai mājas vidē.Jaunākie bērni (1.5 līdz 3.g.v.)Grāmatu stūrīša papildināšana un pilnveidošana.Vecāki sagatavo attēlus u.c. ar bērna vārda 1.burtu  |  |
| Nr.1Veicināt lasītprasmi visos vecumposmos. | b) kvantitatīvi:Bibliotēkas apmeklējums 1 reizi mēnesī visa mācību gada garumā.Vecāku iesaiste 80% dažādu aktivitāšu atbalstīšanā, kuras saistītas ar lasītprasmes veicināšanu. |  |
| Nr.2 Pilnveidot mācību vidi grupās. | a) kvalitatīvi:Materiālu izvietošana grupas vidē pa mācību jomām atbilstoši pa mēneša- nedēļas tēmām, tā izgatavošana, pilnveidošana vai atjaunošana.Izveidot miera stūrīti katrā grupā.Bērnu iesaiste mācību vides plānošanā, iekārtošanā, un uzturēšanā atbilstoši vecumposmam. |  |
|  Nr.2 Pilnveidot mācību vidi grupās. | b) kvantitatīvi:Katru dienu grupas dežuranti sadarbībā ar grupas skolotājas atbalstu pārrauga mācību vides kārtības uzturēšanu (vecākā grupā)Jaunākie bērni sadarbībā ar grupas skolotāju ikdienā vingrinās novietot materiālus pēc principa “Katrai lietai sava vieta”Katrs grupas skolotājs izgatavo vismaz vienu jaunu materiālu katrā mācību jomā. Iesaistās 100% skolotājuVecāku iesaiste materiālu sagādāšanā akcijā ”Lietu otrā elpa”, iesaistās 70 % vecāku |  |
| Nr.3 Fizisko aktivitāšu veicināšana un kustību rotaļu izmantošana āra vidē atbilstoši vecumposmam, lai stimulētu izpratni par kustībām kā veselīgu dzīvesveidu. Veikt ierastus ELIIS platformā par organizētiem pasākumiem un organizētām kustību rotaļām. Veidot kustību rotaļu vācelīti atbilstoši gadalaiku tēmām. | a) kvalitatīvi:Iesaistīšanās “Latvijas veselības sporta nedēļā”Plānotās aktivitātes atspoguļot ELIIS platformāĀra vidē iesaistīt bērnus dažādās kustību rotaļās, atbilstoši mēneša- nedēļas tēmai. Plānotās aktivitātes atspoguļo ELIIS platformāVeido kustību rotaļu vācelīti pa mēneša tēmām, gadalaikiem. |  |
| Nr.3 Fizisko aktivitāšu veicināšana un kustību rotaļu izmantošana āra vidē atbilstoši vecumposmam, lai stimulētu izpratni par kustībām kā veselīgu dzīvesveidu. Veikt ierastus ELIIS platformā par organizētiem pasākumiem un organizētām kustību rotaļām. Veidot kustību rotaļu vācelīti atbilstoši gadalaiku tēmām. | b) kvantitatīviKatru nedēļu apgūst vai nostiprina zināšanas par kādu kustību rotaļu.Skolotāji iesaistās kustību rotaļu vācelītes veidošanā, sagatavojot vismaz 15 kustību rotaļas katrai vecuma grupai.  |  |

1. **Kritēriju izvērtējums**
	1. **Kritērija “Mācīšana un mācīšanās” stiprās un turpmākās attīstības vajadzības**

|  |  |  |
| --- | --- | --- |
| Rezultatīvā rādītāja nosaukums | Stiprās puses  | Turpmākās attīstības vajadzības |
| Izglītības procesa plānošanas un īstenošanas efektivitāte un kvalitāte | Izglītības iestādē katru semestri tika veikta visu pedagogu nodarbību vērošana, lai iegūtu objektīvu informāciju par mācīšanas un mācīšanās procesa kvalitāti, arī savstarpējā vērošanā. | Pilnveidot skaidru, sistemātisku mērķtiecīgu sistēmu mācīšanas un mācīšanās procesa kvalitātes izvērtēšanai, pilnveidot iegūto datu apkopojumu. |
| Pedagogs virza un atbalsta katru izglītojamo viņa izaugsmē, izmantojot daudzveidīgas mācību formas atbilstoši katra izglītojamā mācīšanās vajadzībām. | Pedagogi izmanto kompetenču pieeju, Montesori pedagoģijas metodi, brīvdabas pedagoģijas metodi kā vienotu pedagoģisko pieeju un darba formu. | Svarīgi pedagogiem vairāk pievērst uzmanību rotaļnodarbības refleksijas daļai, atsevišķiem pedagogiem pilnveidot prasmi sniegt atgriezenisko saiti, gan mudināt izglītojamos sniegt atgriezenisko saiti viens otram. |
| Mācību sasniegumu vērtēšanas kārtība | Mācību process tiek pielāgots izglītojamo vecumposmam, ņemot vērā izglītojamo iepriekšējās zināšanas un prasmes. Katra vecumposma vērtējumi visās mācību jomās tiek vērtēti ELIIS platformā un ir pieejami izglītojamo vecākiem. | Turpināt pilnveidot mācību sasniegumu vērtēšanas kārtību |
| Izglītības iestādes individualizēta un /vai personalizēta atbalsta sniegšana izglītojamiem | Izglītojamajiem ir nodrošināta atbalsta personāla – audiologopēda un mūzikas terapeita pakalpojuma pieejamība atbilstoši izglītojamo mācīšanās un attīstības vajadzībām. Pedagoģiskajā procesā tiek izmantotas Montesori metodes.Nepieciešamības gadījumā tiek izstrādāts individuālais izglītības programmas apguves plāns. |  |
| Izglītības procesa īstenošana pirmsskolas izglītības iestādē vai pirmsskolas izglītības programmā |  | Pedagogi kopīgi plāno izglītības satura apguvi, tomēr neregulāri. Nepieciešams kopīgu plānošanu ieviest regulāri un sistemātiski.  |

Pašvērtēšanā izmantotā kvalitātes vērtēšanas metode (-es) : nodarbību vērošana un dokumentu analīze

Mācību gada garumā mērķtiecīgi tika vērotas rotaļnodarbības ar mērķi sniegt atbalstu pedagogiem alternatīvas pieejas izmantošanā rotaļnodarbību efektivitātes paaugstināšanai un mācību procesa kvalitātes izvērtēšanai, kā arī pieredzes gūšanai mācoties no kolēģiem.

Lai iegūtu informāciju un datus par izglītības kvalitāti. 1.semestrī vadītāja vēroja pirmsskolas visu pedagogu rotaļnodarbības. Tika aizpildītas 5 rotaļnodarbību vērošanas un izvērtēšanas lapas.

 2.semestrī tika iesaistīti visi pedagogi rotaļnodarbību savstarpējā vērošanā, ar mērķi sniegt atbalstu pedagogiem alternatīvas pieejas izmantošanā rotaļnodarbību efektivitātes paaugstināšanai, kā arī pieredzes gūšanai mācoties no kolēģiem, kā arī informācijas un datu iegūšanai par izglītības kvalitāti. 10 rotaļnodarbību vērošanas un izvērtēšanas lapas aizpildīja pedagogi, savstarpēji apmeklējot rotaļnodarbības.

Analizējot kopējo informāciju, pedagogi plāno mācību un audzināšanas procesu un to īsteno pārsvarā efektīvi, tomēr, izglītības satura apguves plānošanu nepieciešams pedagogiem organizēt kopīgi, sistemātiski un regulāri. Izglītojamiem sasniedzamie rezultāti ir saprotami, tomēr, svarīgi pedagogiem vairāk pievērst uzmanību rotaļnodarbības refleksijas daļai, atsevišķiem pedagogiem pilnveidot prasmi sniegt atgriezenisko saiti, gan mudināt izglītojamos sniegt atgriezenisko saiti viens otram. Turpināt pilnveidot mācību sasniegumu vērtēšanas kārtību.

3.2 **Kritērija “Infrastruktūra un resursi” stiprās puses un turpmākās attīstības vajadzības**

|  |  |  |
| --- | --- | --- |
| Rezultatīvā rādītāja nosaukums | Stiprās puses  | Turpmākās attīstības vajadzības |
| Izglītības iestādei pieejamie materiāltehniskie resursi izglītības programmas īstenošanai | Izglītības iestādei ir atbilstošs dažādu materiāltehnisko resursu klāsts, kas nepieciešams, lai īstenotu izglītības programmu. Ieviesta platforma “ELIIS” pedagoģiskā procesa organizēšanai un atspoguļošanai | Turpināt pilnveidot materiāltehnisko bāzi. |
| Izglītības iestādei pieejamās informācijas un komunikācijas un digitālie resursi izglītības programmas īstenošanai | Veiksmīgi tiek izmantota ELIIS platforma sadarbībai ar vecākiem, gan arī kā pedagoģiskā darba dokumentācija digitālā formātā. | Turpināt pilnveidot dokumentu un materiālu uzglabāšanu digitālā formātā. |
| Izglītības iestādes materiāltehnisko resursu un iekārtu izmantošanas efektivitāte. | Izglītības iestādes pedagogi mācību satura apguvē izglītojamiem pielieto efektīvi pieejamos resursus un iekārtas, kā arī to dara daudzveidīgi (piemēram, dažādu svētku un tematisko pasākumu organizēšanā) | Pilnveidot pedagogu zināšanas par jaunākām tehnoloģijām un to pielietošanu. |
| Izglītības iestādes apkārtējā teritorija un telpu atbilstība mācību un audzināšanas procesam, to funkcionalitāte. |  | Jaunu telpu meklēšana izglītības programmas īstenošanai Ogrē, sakarā ar patapinājuma līguma beigšanos Mālkalnes pr10, Ogrē.Sadarbības veidošana ar Ogres pašvaldības domi un izglītības pārvaldi |

Pašvērtēšanā izmantotā kvalitātes vērtēšanas metode (-es) : Izglītības iestādes apskate, materiālu novērtējums, sarunas ar fokusgrupām ( vecāki, pašvaldības un izglītības pārvaldes pārstāvji).

Analizējot kopējo situāciju, izglītības iestādē kopumā ir nodrošināts nepieciešamais materiāltehniskais aprīkojums, lai veiksmīgi īstenotu pirmsskolas izglītības programmu. Tomēr, novērtējot situāciju attiecībā par telpām un to, ka patapinājums līgums beigsies 2024. gada nogalē, nepieciešams atbalsts no pašvaldības, lai turpinātu īstenotu pirmsskolas izglītības programmu citās telpās.

**3.3. Kritērija “ Izglītības programmu īstenošana” stiprās un turpmākās attīstības vajadzības**

|  |  |  |
| --- | --- | --- |
| Rezultatīvā rādītāja nosaukums | Stiprās puses  | Turpmākās attīstības vajadzības |
| Izglītības iestādes izglītības programmas atbilstība tiesību aktos noteiktajām prasībām, aktualitāte un mūsdienīgums. | Iestāde īsteno vienu izglītības programmu, tās aktualizēšanā tiek izmantotas Montesori pedagoģijas metodes un arī brīvdabas pedagoģijas elementi, kas pilnvērtīgi risina izglītojamo aktuālās vajadzības, papildina intereses un attīsta prasmes. Ir papildināta Montesori materiālā bāze arī jaunākā vecuma grupā. | Papildināt pedagogu pieredzi rotaļnodarbību vērošanā izmantojot Montesori metodi. |
| Izglītības iestādes pedagogu sadarbība, nodrošinot pieeju izglītības programmas īstenošanā. | Lielākai daļai iesaistīto grupu(administrācija, pedagogi, atbalsta personāls, vecāki) ir vienota izpratne par izglītības programmas mērķiem un sasniedzamajiem rezultātiem |  |
| Izglītības iestādes darbība mācību laika efektīvai izmantošanai, īstenojot izglītības programmu. | Iestādes materiāltehniskais nodrošinājums un darba organizācijas forma ir atbilstoša, lai pedagogi mācību procesa plānošanu veiktu iestādē. | Veidot sadarbības formas starp pedagogiem, lai veiksmīgāk organizētu mācību procesa plānošanu un realizāciju. |
| Pedagogi kopīgi plāno, izvērtē un nodrošina vienotu pieeju audzināšanas darbā. | Izglītības iestādē organizētie pasākumi ir pārdomāti un iekļaujas izglītības programmas mērķu sasniegšanā, kā arī ir saskaņā ar izveidoto audzināšanas plānu. |  |

Pašvērtēšanā izmantotā kvalitātes vērtēšanas metode (-es) : Mācību nodarbību vērošana, dokumentu analīze.

Analizējot kopējo situāciju, nepieciešams pilnveidot sadarbības formas starp pedagogiem un administrāciju, lai veiksmīgāk organizētu pedagoģisko un audzināšanas darbu iestādē.

**4. Informācija par lielākajiem īstenotajiem projektiem 2023./2024. mācību gadā**

 Projekti netika īstenoti.

1. **Informācija par institūcijām, ar kurām noslēgti sadarbības līgumi**

5.1 Sadarbības līgums pirmsskolas izglītības programmas īstenošanai ir noslēgts ar :

Ogres novada pašvaldību;

Ķekavas novada pašvaldību;

Ropažu novada pašvaldību;

Salaspils novada pašvaldību;

Rīgas valstpilsētas domes Izglītības, kultūras un sporta departamentu;

5.2. Sadarbības līgums ar Edukas Education OÜ par pirmsskolas izglītības iestāžu vadības platformas mājaslapā<https://www.eliis.lv> lietošanu mācību procesa vadīšanai.

1. **Audzināšanas darba prioritātes trim gadiem un to ieviešana**

**Audzināšanas darba virzieni 2023./24. m.g. - 2025./26. m.g.**

1. Veicināt izglītojamā būtiskāko tikumu ( atbildība, centība, drosme, godīgums, gudrība, laipnība, līdzcietība, mērenība, savaldība, solidaritāte, taisnīgums) izkopšanu.
2. Stiprināt izglītojamo drošības un veselīga dzīvesveida izpratni un pielietošanu ikdienā.
3. Veidot izpratni par piederību Latvijas valstij , audzināt cieņu pret nacionālajām vērtībām, Latvijas vēsturi.
4. Sekmēt izglītojamo personības apzināšanos un attīstību, ievērojot viņu vajadzības, intereses, spējas, pieredzi.
5. Veidot iestādes darbinieku un izglītojamo vecāku mērķtiecīgu sadarbību.

**7. Citi sasniegumi**

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU